
REPUBLIKA HRVATSKA
VARAŽDINSKA ŽUPANIJA
OPĆINA TRNOVEC BARTOLOVEČKI
JEDINSTVENI UPRAVNI ODJEL

O B A V I J E S T

             Pozivaju se svi korisnici mirovine sa prebivalištem na području Općine Trnovec Bartolovečki koji do sada NISU dostavili podatke u Jedinstveni upravni odjel Općine, a prikupljali su se radi isplate novčane pomoći („božićnice i uskrsnice“) da u Jedinstveni upravni odjel Općine Trnovec Bartolovečki dostave podatke o tekućem i/ili žiroračunu na koji primaju mirovinu radi mogućnosti isplate jednokratne novčane potpore („božićnice i uskrsnice“) od strane Općine Trnovec Bartolovečki.
             Prilikom dostave podataka dužni ste predočiti slijedeću dokumentaciju:
· osobnu iskaznicu i OIB
· posljednji odrezak od mirovine ili drugi dokaz o statusu umirovljenika (bankovni izvadak, rješenje i sl.)
· tekući i/ili žiroračun na koji primate mirovinu

             Pozivaju se korisnici inkluzivnog dodatka kojima inkluzivni dodatak predstavlja jedini izvor mjesečnih primanja, korisnike zajamčene minimalne naknade, nezaposlene osobe starije od 65 godina bez ikakvih mjesečnih primanja, te roditelje njegovatelje sa prebivalištem na području Općine koji do sada NISU dostavili podatke u Jedinstveni upravni odjel Općine, a prikupljali su se radi isplate novčane pomoći („božićnice i uskrsnice“) da u Jedinstveni upravni odjel Općine radi mogućnosti isplate jednokratne novčane potpore („božićnice i uskrsnice“) od strane Općine predoče slijedeću dokumentaciju:
· osobnu iskaznicu i OIB
· rješenje o priznavanju prava (inkluzivni dodatak, zajamčena minimalna naknada ili roditelj njegovatelj)
· tekući i/ili žiroračun 

   Traženi podatci mogu se dostaviti u Jedinstveni upravni odjel Općine:
· e-mailom na pisarnica@trnovec-bartolovecki.hr ili
· osobnim dolaskom 
u razdoblju od 13. listopada do 13. studenog 2026. godine u vremenu od 08,00 do 12,00 sati.
   Svi korisnici moraju imati podmirene obveze prema Općini.

             Molimo sve da se OBAVEZNO pridržavaju rasporeda jer se podatci izvan ovdje utvrđenog rasporeda neće zaprimati.
             Korisnici koji su dostavili podatke i isplaćena im je jednokratna novčana pomoć („božićnica ili uskrsnica“) NISU u obvezi dostavljati ponovno podatke osim ako nije došlo do nekih promjena (broj računa banke, adrese prebivališta, prestanak prava na inkluzivni dodatak i sl.)     

